**เกรปคุง** (ญี่ปุ่น: グレープ君; โรมาจิ: *Grape-kun*) (16 เมษายน ค.ศ. 1996 – 12 ตุลาคม ค.ศ. 2017) เป็นเพนกวินฮัมโบลต์ (*Spheniscus humboldti*) ในสวนสัตว์โทบุซึ่งตั้งอยู่ที่จังหวัดไซตามะ ประเทศญี่ปุ่น เขากลายเป็นที่รู้จักไปทั่วโลกจากความสัมพันธ์ระหว่างเขากับป้ายคัตเอาต์ซึ่งเป็นตัวละครจากการ์ตูนอนิเมะชุดเรื่อง*เคะโมะโนะเฟรนด์ส* ใน ค.ศ. 2017 เกรปคุงเริ่มมีปัญหาด้านสุขภาพในช่วงต้นเดือนตุลาคมและทางสวนสัตว์ได้ประกาศว่าเกรปคุงได้เสียชีวิตเมื่อวันที่ 12 ตุลาคม ค.ศ. 2017

ชีวิตช่วงต้น
------------

เกรปคุงเกิดที่สวนสัตว์ฮามูระที่โตเกียวใน ค.ศ. 1996 ชื่อของเขา (อังกฤษ: grape แปลว่า "องุ่น") มาจากสีของวงแหวนที่ติดไว้บนปีกเพื่อระบุตัวตนซึ่งมีสีม่วง ส่วนคำว่า "คุง" เป็นคำลงท้ายชื่อที่ใช้เรียกผู้ชายที่มีอายุน้อยกว่าในภาษาญี่ปุ่นรวมถึงนิยมใช้สำหรับสัตว์เลี้ยงตัวผู้เช่นกัน เขาถูกย้ายไปยังสวนสัตว์โทบุพร้อมกับคู่ของเขาชื่อมิโดริใน ค.ศ. 2007 หลังจากความสัมพันธ์เป็นเวลานานกว่าสิบปี มิโดริแยกไปคบกับเพนกวินที่มีอายุน้อยกว่า ทำให้เกรปคุงเริ่มแยกตัวออกจากฝูงเพนกวินตัวอื่น ๆ

ความสัมพันธ์กับป้ายคัตเอาต์ตัวละครอนิเมะ
----------------------------------------

ในเดือนเมษายน ค.ศ. 2017 สวนสัตว์โทบุติดตั้งป้ายคัตเอาต์ตัวละครจากการ์ตูนอนิเมะชุดยอดนิยมเรื่อง*เคะโมะโนะ เฟรนด์ส*รอบบริเวณสวนสัตว์เพื่อดึงดูดผู้เข้าชม ป้ายคัตเอาต์ที่ตั้งอยู่ในรั้วของเกรปคุงคือฮูลูลู ตัวละครเพนกวินฮัมโบลต์ในรูปแบบมนุษย์ เกรปคุงจ้องมองป้ายคัตเอาต์เป็นเวลาหลายชั่วโมง และพยายามที่จะไปใกล้กับป้ายคัตเอาต์ซึ่งถูกวางไว้บนหินสูง ผู้ดูแลสัตว์ต้องนำเกรปคุงออกจากบริเวณป้ายคัตเอาต์ในช่วงเวลาหนึ่งของวันเพื่อให้เขาได้กินอาหาร สื่อมวลชนต่าง ๆ ระบุถึงเกรปคุงว่ากำลัง "ตกหลุมรัก" และสวนสัตว์ได้ออกแบบเครื่องดื่มที่เรียกว่า "เลิฟวิงเกรป" (Loving Grape) โดยอธิบายว่าเป็น "การหลอมรวมอย่างสมบูรณ์" ของความสัมพันธ์ของเกรปคุงกับความรักของเขา

ความรักของเกรปคุงที่มีต่อป้ายคัตเอาต์ทำให้เขามีชื่อเสียงและสร้างฐานแฟนคลับทั่วโลกบนอินเทอร์เน็ต อิกูโกะ ชิกูตะ นักพากษ์ผู้ให้เสียงฮูลูลูเข้าพบกับเกรปคุงซึ่งเป็นส่วนหนึ่งของการศึกษาเกี่ยวกับเพนกวิน มีการวางแผนจัดงานฉลองให้กับเกรปคุงแต่สุขภาพของเขาเริ่มแย่ลงในเดือนตุลาคม และสวนสัตว์ได้ประกาศการเสียชีวิตของเขาในวันที่ 12 ตุลาคม เจ้าหน้าที่ของสวนสัตว์ได้สร้างศาลขนาดเล็กเพื่อเป็นเกียรติแก่เขา และผู้มาเยือนหลายรายได้เข้าชมรั้วของเพนกวินและวางช่อดอกไม้ ผู้ใช้สื่อสังคมต่าง ๆ ได้แสดงการระลึกถึงด้วยการติดแฮชแท็กว่า #grapekun และโพสต์ภาพประกอบของเกรปคุงและฮูลูลูจำนวนมาก ในเดือนมกราคม ค.ศ. 2018 สวนสัตว์โทบุได้ติดตั้งป้ายคัตเอาต์ใหม่ในรั้วของเพนกวินเป็นภาพประกอบของฮูลูลูและเกรปคุงยืนเคียงข้างกัน

แกลลอรี
-------

* ดอกไม้และของขวัญอื่น ๆ หลังจากการจากไปของเกรปคุง (14 ตุลาคม ค.ศ. 2017)ดอกไม้และของขวัญอื่น ๆ หลังจากการจากไปของเกรปคุง (14 ตุลาคม ค.ศ. 2017)
* กระดานข้อความระลึกถึงเกรปคุง (14 ตุลาคม ค.ศ. 2017)กระดานข้อความระลึกถึงเกรปคุง (14 ตุลาคม ค.ศ. 2017)

อ้างอิง
-------

1. 1 2  "東武動物公園からのお知らせ" [Notice from Tobu Zoo] (PDF) (Press release). Tobu Zoo. 13 October 2017. คลังข้อมูลเก่าเก็บจากแหล่งเดิม (PDF)เมื่อ 2017-12-01. สืบค้นเมื่อ 18 November 2017.
2. 1 2 3  "Romantic penguin dies, with object of desire by its side". *The Straits Times*. Agence France-Presse. 15 October 2017. สืบค้นเมื่อ 20 October 2017.
3. 1 2  Isashi, Keigo; Rachael, Krishna (22 May 2017). "This Story About A Penguin Falling In Love With An Anime Cutout Is An Oscar-Worthy Love Story". *BuzzFeed News*. สืบค้นเมื่อ 18 November 2017.
4. 1 2 3 4  Gladwell, Hattie (23 May 2017). "Elderly penguin falls deeply in love with an anime cut-out". *Metro* (ภาษาอังกฤษแบบบริติช). สืบค้นเมื่อ 20 October 2017.
5. ↑  Coleman, Alestair (13 October 2017). "Japanese zoo mourns anime-loving celebrity penguin". *BBC News*. สืบค้นเมื่อ 18 November 2017.
6. ↑  Schwartz, Drew (13 October 2017). "Love Is Dead, and So Is the Penguin Who Fell for a Cardboard Cutout". *Vice News*. สืบค้นเมื่อ 20 October 2017.
7. 1 2 3 4 5  Rogers, Jon (2 May 2017). "Pick up a penguin? Humboldt bird falls in love with his future waifu placed in his pen". *Daily Express*. สืบค้นเมื่อ 3 November 2017.
8. 1 2 3 4 5  "Penguin Grape-kun meets voice actress of his anime girl 'waifu'". *Philippine Daily Inquirer*. 21 May 2017. สืบค้นเมื่อ 3 November 2017.
9. 1 2 3  Bayle, Alfred (15 October 2017). "Grape-kun, the anime girl-loving penguin, dies; fans mourn loss of a comrade". *Philippine Daily Inquirer*. สืบค้นเมื่อ 20 October 2017.
10. ↑  Lasic, Gillan (2018-01-10). "Internet famous penguin 'Grape-kun' got reunited with his anime wife as a cardboard cutout". *Inquirer.net*.

คอมมอนส์ มีภาพและสื่อเกี่ยวกับ:  
**เกรปคุง**